Bogdan Becheanu, directorul Termo Ploiești, operatorul care furnizează apă caldă și căldură ploieștenilor racordați la sistemul centralizat de termoificare, a fost invitatul lui Marius Nica în emisiunea Observatorul Prahovean LIVE de astăzi.
Termo Ploiești, compania Consiliului Local Ploiești, care produce, transportă și distribuie apă caldă și căldură în cele aproximativ 55.000 de apartamente racordate la sistemul centralizat de termoficare, a reușit să asigure în sezonul rece acest serviciu de utilitate publică, fără avarii majore.
Directorul companiei, Bogdan Becheanu, a răspuns întrebărilor cititorilor Observatorului Prahovean privind activitatea și tarifele practicate.
Întrebat ce se poate face în privința apei calde din apartamentele situate la etajele superioare ale blocului, care este livrată la temperaturi mai mici decât cele normale, Becheanu a declarat că singura soluție o reprezintă montarea unei instalații de recirculare.
Acest sistem înseamnă însă o creștere a costurilor, în medie, cu 15%-20%, dar este eliminat acest disconfort.
În ceea ce privește furnizarea căldurii chiar și atunci când este cald afară, directorul Termo Ploiești a declarat că cea mai simplă metodă pentru a reduce risipa este închiderea robinetului de la intrarea în bloc de către administrator, dar cu acordul majorității locatarilor.
Becheanu a precizat că până în 2029 va fi implementat în Ploiești un proiect prin care la subsolul blocurilor vor fi montate unități după modelul centralelor termice.
"În acest fel locatarii vor decide când și la ce temperatură vor avea apă caldă și căldură" a spus directorul Termo Ploiești.
Emisiunea poate fi urmărită aici: